**ΓΕΝΙΚΟ ΝΟΣΟΚΟΜΕΙΟ ΚΟΖΑΝΗΣ**

**ΥΠΗΡΕΣΙΑ ΑΙΜΟΔΟΣΙΑΣ**



**Δώσε ζωή**

**με το αίμα σου**

Την Πέμπτη **04/10/2018,** από τις 16:00 μ.μ. έως 20:00 μ.μ (προσέλευση έως 19:30 μ.μ.),**στο γήπεδο Δ.Δ Δρεπάνου (**Αποδυτήρια), θα πραγματοποιηθεί **Εθελοντική Αιμοδοσία** που διοργανώνει η Ακαδημία ποδοσφαίρου Ελλησπόντου (Ηρακλής Δρεπάνου), ο Πολιτιστικός σύλλογος, ο σύλλογος Γονέων και κηδεμόνων Δημοτικού- Νηπιαγωγείου Δρεπάνου, ο σύλλογοςΕθελοντών Αιμοδοτών Κοζάνης <<Γέφυρα Ζωής>> και η Υπηρεσία Αιμοδοσίας του Νοσοκομείου Κοζάνης.

  **Αφού δώσεις αίμα, τις επόμενες ώρες**

* Θα πρέπει να πίνεις πολλά υγρά
* Εάν καπνίζεις, να το αποφύγεις τουλάχιστον για 2 ώρες
* Να μην καταναλώσεις αλκοόλ και να μην εκτεθείς σε υψηλές θερμοκρασίες
* Να μη σηκώσεις μεγάλο βάρος με το χέρι που έδωσες αίμα
* Να αποφύγεις την πολύωρη ορθοστασία και την έντονη άσκηση

 **Τι θα γίνει το αίμα που έδωσες**

* Θα εξετασθεί για ηπατίτιδα Β και C, AIDS, HTLV και σύφιλη
* Αν βρεθεί θετικό αποτέλεσμα σε κάποια εξέταση, το αίμα σου δεν θα μεταγγισθεί και θα ενημερωθείς με απόλυτη εχεμύθεια
* Θα διαχωριστεί σε ερυθρά, αιμοπετάλια και πλάσμα που θα μεταγγισθούν σε τρείς διαφορετικούς ασθενείς ανάλογα με το συστατικό που χρειάζονται για τη θεραπεία τους

Οι αιμοδότες μπορούν επίσης να προσέρχονται και στην **Υπηρεσία Αιμοδοσίας του Νοσοκομείου Κοζάνης**, όλα τα εργάσιμα πρωινά και να ενημερώνονται για τα απογεύματα και τις αργίες στα τηλ. : **2461352642** ή **2461352641**.